|  |  |
| --- | --- |
| GRBDOPIS | OBČINA IZOLA – COMUNE DI ISOLA  OBČINSKI SVET – CONSIGLIO COMUNALE  ***Statutarno-pravna komisija***  ***Commissione giuridico - statutaria***  *Sončno nabrežje 8 – Riva del Sole 8*  *6310 Izola – Isola*  *Tel: 05 66 00 100, Fax: 05 66 00 110*  *E-mail:* [*posta.oizola@izola.si*](mailto:posta.oizola@izola.si)  *Web:* [*http://www.izola.si/*](http://www.izola.si/) |

Številka: 011-13/2018

Datum: 28. 3. 2018

**Z A P I S N I K**

***29. redne seje Statutarno-pravne komisije, dne 28. marca 2018, ob 17.30 uri***

PRISOTNI: Nina KLEVA, Manca VADNJAL, Vlado MARIČ, Erika SKRLIČ, Miran HROVATIN,

ODSOTNI: Breda PEČAN - opravičeno, Gašper ČEHOVIN

OSTALI PRISOTNI: Peter ZOVKO - vodja SRF, mag. Irena PRODAN – VS iz UGDIKR, mag. Tomaž UMEK – vodja UGDIKR, Maja Marinšek – VS iz UGDIKR, Vesna Vičič

Karmen Pavlič, podsekretar za pravne zadeve - vodja SPZ, zapisničarka,

Namestnica predsednice je ugotovila, da je Statutarno-pravna komisija sklepčna, saj je bilo prisotnih 5 članov od sedmih (7).

Namestnica predsednice je prebrala dnevni red in odprla razpravo.

**D N E V N I R E D:**

1. Potrditev zapisnika 28. redne seje Statutarno–pravne komisije;
2. *Zaključni račun proračuna Občine Izola za leto 2017:* Predlog Odloka o Zaključnem računu proračuna za leto 2017
3. Predlog Uradnega prečiščenega besedila Statuta Občine Izola;
4. Predlog Uradnega prečiščenega besedila Odloka o gospodarskih javnih službah;
5. Predlog Uradnega prečiščenega besedila Odloka o ureditvi statusa javnega podjetja Komunala Izola d.o.o.;
6. Predlog Uradnega prečiščenega besedila Odloka o ureditvenem načrtu Malija;
7. Predlog Odloka o razveljavitvi Odloka o načinu izvajanja dimnikarske službe na območju občine Izola (Uradne objave, št. 12/98), prva obravnava s predlogom za skrajšani postopek;
8. Predlog sprememb in dopolnitev Poslovnika Občinskega sveta;
9. Razno.

Predlog dnevnega reda je bil soglasno sprejet, od 5 prisotnih članov komisije se jih je 5 opredelilo, 5 je glasovalo za, nihče proti.

**K točki 1**

**Potrditev zapisnika 28. redne seje Statutarno – pravne komisije**

Namestnica predsednice je odprla razpravo o zapisniku 28. seje Statutarno – pravne komisije.

Zapisnik je bil sprejet, od 5 prisotnih članov komisije se jih je 5 opredelilo, 5 je glasovalo za, nihče proti.

**K točki 2**

**Predlog Odloka o Zaključnem računu proračuna za leto 2017**

Namestnica predsednice je odprla razpravo.

Ker ni bilo drugih razpravljavcev, je namestnica predsednice razpravo zaključila in dala na glasovanje sledeče:

Statutarno – pravna komisija je obravnavala predlog Odloka o Zaključnem računu proračuna za leto 2017 in sprejela sledeče

**MNENJE**

**Statutarno-pravna komisija predlaga Občinskemu svetu, da sprejme predlog** **Odloka o Zaključnem računu proračuna za leto 2017.**

Mnenje je bilo sprejeto, od 5 prisotnih članov komisije se jih je 5 opredelilo, 5 je glasovalo za, nihče proti.

**K točki 3**

**Predlog Uradnega prečiščenega besedila Statuta Občine Izola;**

Namestnica predsednice je odprla razpravo. Ker ni bilo drugih razpravljavcev, je namestnica predsednice razpravo zaključila in dala na glasovanje sledeče:

Statutarno – pravna komisija je obravnavala predlog Uradnega prečiščenega besedila Statuta Občine Izola in sprejela sledeče

**MNENJE**

**Statutarno-pravna komisija predlaga Občinskemu svetu, da potrdi predlog Uradnega prečiščenega besedila Statuta Občine Izola, v katerem so odstavki, skladno z Nomotehničnimi smernicami Službe Vlade RS za zakonodajo, oštevilčeni.**

Mnenje je bilo sprejeto, od 5 prisotnih članov komisije se jih je 5 opredelilo, 5 je glasovalo za, nihče proti.

**K točki 4**

**Predlog Uradnega prečiščenega besedila Odloka o gospodarskih javnih službah;**

Namestnica predsednice je odprla razpravo. Pojasnilo je podala mag. Irena Prodan.

Ker ni bilo drugih razpravljavcev, je namestnica predsednice razpravo zaključila in dala na glasovanje sledeče:

Statutarno – pravna komisija je obravnavala predlog Uradnega prečiščenega besedila Odloka o gospodarskih javnih službah in sprejela sledeče

**MNENJE**

**Statutarno-pravna komisija predlaga Občinskemu svetu, da potrdi predlog** **Uradnega prečiščenega besedila Odloka o gospodarskih javnih službah.**

Mnenje je bilo sprejeto, od 5 prisotnih članov komisije se jih je 5 opredelilo, 5 je glasovalo za, nihče proti.

**K točki 5**

**Predlog Uradnega prečiščenega besedila Odloka o ureditvi statusa javnega podjetja Komunala Izola d.o.o.**

Namestnica predsednice je odprla razpravo. Pojasnilo je podala mag. Irena Prodan.

Ker ni bilo drugih razpravljavcev, je namestnica predsednice razpravo zaključila in dala na glasovanje sledeče:

Statutarno – pravna komisija je obravnavala predlog Uradnega prečiščenega besedila Odloka o ureditvi statusa javnega podjetja Komunala Izola d.o.o. in sprejela sledeče

**MNENJE**

**Statutarno-pravna komisija predlaga Občinskemu svetu, da potrdi predlog** **Uradnega prečiščenega besedila Odloka o ureditvi statusa javnega podjetja Komunala Izola d.o.o. s tem, da se v uvodnem delu, ki obsega zakonsko podlago, popravi očitno napako in sicer namesto »Odloka o tržnem redu« se napiše »Odloka o ureditvi statusa javnega podjetja Komunala Izola d.o.o.«**

Mnenje je bilo sprejeto, od 5 prisotnih članov komisije se jih je 5 opredelilo, 5 je glasovalo za, nihče proti.

**K točki 6**

**Predlog Uradnega prečiščenega besedila Odloka o ureditvenem načrtu Malija**

Namestnica predsednice je odprla razpravo. Pojasnilo je podala Maja Marinšek.

Ker ni bilo drugih razpravljavcev, je namestnica predsednice razpravo zaključila in dala na glasovanje sledeče:

Statutarno – pravna komisija je obravnavala predlog Uradnega prečiščenega besedila Odloka o ureditvenem načrtu Malija in sprejela sledeče

**MNENJE**

**Statutarno-pravna komisija predlaga Občinskemu svetu, da potrdi predlog** **Uradnega prečiščenega besedila Odloka o ureditvenem načrtu Malija, v katerem so odstavki, skladno z Nomotehničnimi smernicami Službe Vlade RS za zakonodajo, oštevilčeni.**

Mnenje je bilo sprejeto, od 5 prisotnih članov komisije se jih je 5 opredelilo, 5 je glasovalo za, nihče proti.

**K točki 7**

**Predlog Odloka o razveljavitvi Odloka o načinu izvajanja dimnikarske službe na območju občine Izola (Uradne objave, št. 12/98), prva obravnava s predlogom za skrajšani postopek;**

Namestnica predsednice je odprla razpravo. Pojasnilo je podala mag. Irena Prodan.

Ker ni bilo drugih razpravljavcev, je namestnica predsednice razpravo zaključila in dala na glasovanje sledeče:

Statutarno – pravna komisija je obravnavala predlog Odloka o razveljavitvi Odloka o načinu izvajanja dimnikarske službe na območju občine Izola (Uradne objave, št. 12/98) in sprejela sledeče

**MNENJE**

**Statutarno-pravna komisija ugotavlja, da naslov predloga odloka ni skladen s predlogom sklepa, zato predlaga Občinskemu svetu popravljen naslov odloka, ki se glasi: »Odlok o razveljavitvi Odloka o načinu izvajanja dimnikarske službe na območju občine Izola«. Statutarno-pravna komisija nadalje ugotavlja, da je potrebno v 1. členu odloka, za vejico, besedilo »preneha veljati« nadomestiti z besedilom »se razveljavi«, zato predlaga Občinskemu svetu, da to sprejme.**

Sejo je tik pred glasovanjem o predmetni točki, iz upravičenih razlogov, zapustila Manca Vadnjal.

Mnenje je bilo sprejeto, od 4 prisotnih članov komisije so se 4 opredelili, 4 so glasovali za, nihče proti.

**K točki 8**

**Predlog sprememb in dopolnitev Poslovnika Občinskega sveta**

Namestnica predsednice je odprla razpravo. Po več časa trajajoči razpravi članov, se je izoblikovalo sledeči sklep:

Statutarno – pravna komisija predlaga, da strokovna služba pripravi besedilo predloga 94.k člena predloga sprememb in dopolnitev poslovnika, v skladu s 6. členom Zakona o voznikih, vključno s sestavo sveta (preveri obstoječo sestavo tega sveta pri poročevalcu sveta).

Mnenje je bilo sprejeto, od 4 prisotnih članov komisije so se 4 opredelili, 4 so glasovali za, nihče proti.

**K točki 9**

**Razno**

Pod točko Razno ni bilo razprave.

Seja Statutarno pravne komisije se je zaključila ob 19:25 uri.

Namestnica predsednice pooblašča člana SPK, gospoda Vlada Mariča, da na seji OS dne 29.3.2018, nastopi kot poročevalec namesto nje oz. v njenem imenu. Gospod Marič pooblastilo sprejme.

|  |  |  |
| --- | --- | --- |
| Zapisala:  ***Karmen PAVLIČ*** |  | Namestnica predsednice:  ***Nina KLEVA*** |